Un nou workshop organizat de Divizia ArchaeoSciences a ICUB, cu tema „Introducere în Bioarheologie”

În perioada 6-7 iulie 2021, Divizia ArchaeoSciences din cadrul Institutului de Cercetare al Universității din București organizează un nou eveniment din seria ArchaeoSciences Workshops, reunite sub titulatura „Introducere în Bioarheologie”. Evenimentul se va desfășura începând cu ora 10.00, la Casa Academiei (Calea 13 Septembrie nr. 13, București).

Workshop-ul se adresează studenților, masteranzilor și doctoranzilor UB și va cuprinde următoarele prelegeri:
· Antropologie – Andreea Toma & Dr. Gabriel Vasile
· [bookmark: _GoBack]Carpologie – Drd. Mihaela Golea 
· Arheozoologie mamifere – Dr. Adrian Bălășescu 
· Arheozoologia paleoliticului de pe Valea Bistriței – Dr. Valentin Dumitrașcu 
· Resurse acvatice exploatate în preistorie – Dr. Valentin Radu 

Workshop-ul îşi propune familiarizarea studenţilor de la toate nivelurile de studii (licență, master, doctorat) cu principalele direcţii şi tendinţe legate de disciplinele bioarheologice (zooarheologie, malacologie, arheoihtiologie, arheobotanică și antropologie).


